Legal Document

Category: 23

Text:
26. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 61781/2178 της 20/31 Δεκ. 1975  (ΦΕΚ Β΄ 1577) (Διορθ. Ημαρτ. εν ΦΕΚ Β΄ 110 της 30  Ιαν. 1976) Περί των όρων και προϋποθέσεων ιδρύσεως και λειτουργίας ειδικής κατηγορίας υπαιθρίων κινηματογράφων δι’ αυτοκίνητα (DRIVE-IN-CINEMA). Έχοντες υπ’ όψει τας διατάξεις των άρθρ. 15 και 19 του Ν.Δ. 58/73 «περί μέτρων προς ανάπτυξιν της Κινηματογραφικής Βιομηχανίας κλπ.» του Ν.Δ. 175/73 «περί Υπουργικού Συμβουλίου και Υπουργείων» και του Ν.Δ. 267/74 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας», αποφασίζομεν. Καθορίζομεν ως ακολούθως τους όρους και τας προϋποθέσεις ιδρύσεως και λειτουργίας ειδικής κατηγορίας υπαιθρίων κινηματογράφων δι’ αυτοκίνητα (DRIVE-IN-CINEMA). Άρθρ.1.-1.Αι διατάξεις της παρούσης αποφάσεως αφορούν εις την ασφάλειαν της ζωής του κοινού ως και των θεατών και του προσωπικού των ειδικής κατηγορίας υπαιθρίων κινηματογράφων δι’ αυτοκίνητα (DRIVE-IN-CINEMA) από κινδύνων πυρός, κυκλοφορίας εντός και εκτός των κινηματογράφων, υγιεινής και πανικού εξ οιασδήποτε αιτίας. 2.Ωσαύτως δια της παρούσης αποφάσεως επιδιώκεται η αρτία διαμόρφωσις και διάταξις των χώρων τούτων από απόψεως αρχιτεκτονικής και αισθητικής ασκουμένης κατ’ ελευθέραν κρίσιν ως και τουριστικής τοιαύτης. 3.Αι υπό των διατάξεων της παρούσης επιβαλλόμεναι υποχρεώσεις ισχύουν επί πλέον των δι’ άλλων γενικών ή ειδικών διατάξεων επιβαλλομένων τοιούτων. 4.Όπου εν τη παρούση αποφάσει αναφέρεται «κινηματογράφος (Ε.Κ.Α.)» νοείται η ως άνω ειδική κατηγορία υπαιθρίων κινηματογράφων δι’ αυτοκίνητα (DRIVE-IN-CINEMA) ως αύτη περιγράφεται εν παρ. 1 του άρθρ. 2 της παρούσης. Άρθρ.10.-1.Η οθόνη πρέπει να είναι κατασκευασμένη εξ υλικού μη ευφλέκτου. Ο φέρων οργανισμός της οθόνης δέον όπως υπολογίζηται ικανός να αντέχη ανεμοπίεσιν προβλεπομένην υπό των εν ισχύϊ κανονισμών φορτίσεων των δομικών κατασκευών. 2.Η θέσις, αι διαστάσεις και γενικώς η κατασκευή της οθόνης δέον να είναι τοιαύτη ώστε α)το προβαλλόμενον έργον (συμπεριλαμβανομένων και των τίτλων ή υποτίτλων του έργου) να καθίσταται καθ’ ολοκληρίαν ορατόν υφ’ απάντων των θεατών εν ανέσει, απαγορευομένης της καθ’ οιονδήποτε τρόπον παρεμποδίσεως των θεατών από της ανέτου ακροάσεως, θέας και γενικώς παρακολουθήσεως του έργου, β)να μη είναι ορατή πλέον του 20% της επιφανείας αυτής εξ αρτηριακής λεωφόρου και εις απόστασιν επτακοσίων μέτρων και γ)να μη επηρεάζηται δυσμενώς η εικών του προβαλλομένου έργου υπό του λυκόφωτος και του σεληνόφωτος. 3.Επιτρέπεται η κατά παρέκκλισιν του Γενικού Οικοδομικού Κανονισμού (Φ.Ο.Κ.) ανέγερσις της οθόνης εφ’ όσον συντρέχουν ειδικοί προς τούτο λειτουργικοί λόγοι, κατόπιν αδείας της αρμοδίας Αρχής. Άρθρ.11.-1.Αι μηχαναί προβολής δέον να εγκαθίστανται εντός ιδιαιτέρου θαλάμου πληρούντος τας κάτωθι διατάξεις: α)Οι τοίχοι του θαλάμου προβολής δέον να κατασκευάζωνται εξ οπτοπλινθοδομής πάχους 20 εκ. ή υπό άλλου παρομοίου υλικού (σκυροδέματος κλπ.) μη ευφλέκτου. β)Η στέγη του θαλάμου προβολής δέον να είναι εκ μη ευφλέκτου υλικού. Σελ..244,694 Τεύχος 590 - Σελ. 30 γ)Η έξοδος του θαλάμου προβολής δέον όπως απέχει το ανώτερον 5μ. από του κλιμακοστασίου του κτιρίου εφ’ όσον ούτος (ο θάλαμος) εντάσσεται εντός του συνόλου κτιριακού συγκροτήματος. Εις περίπτωσιν μεμονωμένου θαλάμου με ίδιον κλιμακοστάσιον δέον αι βαθμίδες τούτου να έχουν πλάτος 90 εκ. και κλίσιν ουχί μεγαλυτέραν του 1:1. δ)Η κυκλοφορία του χειριστού και εν γένει του προσωπικού του θαλάμου δέον να είναι ευχερής, εν πάση περιπτώσει αι διαστάσεις του θαλάμου δεν πρέπει να υπολείπωνται των εν ταις επομέναις παραγράφοις καθοριζομένων. 2.Οι θάλαμοι προβολής με εν μηχάνημα δέον να έχουν δια μεν το δάπεδον ως ελαχίστας διαστάσεις μήκους ή πλάτους 3μ, επιφανείας δε 9μ 2  δια δε το ελεύθερον ύψος 3,00 μ. 3.Δια την εγκατάστασιν εκάστου μηχανήματος επί πλέον δέον να αυξάνηται η ανωτέρω ελαχίστη επιφάνεια ανά 3μ 2  με αντίστοιχον αύξησιν του πλάτους ή του μήκους ή και αμφοτέρων, αναλόγως των διαστάσεων των μηχανών προβολής. 4.Δια τον έλεγχον και προβολήν των φωτεινών ακτίνων έχουν εφαρμογήν αι διατάξεις της παρ. 1 του άρθρ. 68 του από 15.5.1956 Β.Δ/τος «περί Κανονισμού Θεάτρων Κινηματογράφων κλπ.» ως αύται ισχύουν νυν. 5.Τα ως άνω ανοίγματα δέον να κλείωνται σταθερώς και αεροστεγώς δια μεταλλικού υαλοστασίου δι’ υάλων πάχους τουλάχιστον 4 χιλ. Άρθρ.12.-1.Ο θάλαμος προβολής δέον να έχη εν τουλάχιστον παράθυρον. Τα παράθυρα του θαλάμου προβολής δέον να κατασκευάζωνται από άκαυστον υλικόν, να έχουν επιφάνειαν τουλάχιστον 0,25μ 2  να φέρουν συνήθεις υαλοπίνακας και να είναι ούτω διατεταγμένα ώστε εν περιπτώσει πυρκαϊάς ν’ ανοίγωνται ευκόλως και αφ’ εαυτών προς τα έξω δια της σχηματιζομένης εντός του θαλάμου υπερπιέσεως. 2.Αι θύραι του θαλάμου, τόσον αι άγουσαι προς τα έξω όσον και αι άγουσαι προς γεινοτικούς χώρους έχοντας επικοινωνίαν με αυτόν, δέον να ανοίγουν προς τα έξω, να κατασκευάζωνται από άκαυστον υλικόν και να τοποθετώνται κατά τοιούτον τρόπον ώστε να ανοίγουν ευκόλως μεν εκ των έσω δι’ ωθήσεως, εκ των έξω δε δ’ έλξεως και να κλείουν πάλιν μόναι των αυτομάτως. Αι θύραι του θαλάμου θα τηρώνται κλεισταί δι’ ελατηρίων. 13.Ε.δ.26 Κινηματογραφική Βιομηχανία Άρθρ.13.-Η κυκλοφοριακή σύνδεσις των κινηματογράφων (Ε.Κ.Α.) συντελείται κατά τας διατάξεις του Β.Δ. 465/1970 (ΦΕΚ 150/Α/9.7.70) τας αναφερομένας εις την κυκλοφοριακήν σύνδεσιν εγκαταστάσεων μετά των οδών, επιτρεπομένης της απλής συνδέσεως κατόπιν αδείας της αρμοδίας Αρχής. Άρθρ.14.-1.Δια την ίδρυσιν Κινηματογράφου (Ε.Κ.Α.) απαιτείται ημετέρα άδεια. 2.Η εν τη προηγουμένη παραγράφω άδεια ιδρύσεως (σκοπιμότητος) χορηγείται επί τη υποβολή εις την καθ’ ημάς Διεύθυνσιν Βιομηχανίας Κινηματογράφου αιτήσεως μετά των κάτωθι στοιχείων: α)Σχεδίου εις τριπλούν, συντεταγμένου υπό διπλωματούχου Μηχανολόγου ή Αρχιτέκτονος εν ω να εμφαίνηται εν κατόψει αι θύραι εισόδου και εξόδου, οι διάδρομοι εισόδου, εξόδου, περιμετρικός και σταθμεύσεως, αι κερκίδες σταθμεύσεως (ράμπες), τα εκδοτήρια εισιτηρίων περί ων το άρθρ. 3 της παρούσης, αι θέσεις των ιστών μεγαφώνων και της οθόνης, οι χώροι αναμονής, οι τυχόν χώροι εστιατορίου, εστιάσεως ή διασκεδάσεως κλπ. β)Τυπογραφικού διαγράμματος εις τριπλούν εμφαίνοντος την θέσιν του ακινήτου του κινηματογράφου (Ε.Κ.Α.) εν σχέσει με τας πέριξ οικοδομάς, οδούς κλπ. ως και της κυκλοφοριακής συνδέσεως της εγκαταστάσεως. 3.Δια την χορήγησιν αδείας λειτουργίας κινηματογράφου (Ε.Κ.Α.) έχουν εφαρμογήν αι διατάξεις του άρθρ. 39 του Ν.Δ. 4208/61 μη υπαγομένων των εγκαταστάσεων τούτων εις τας διατάξεις της παρ. 1 του άρθρ. 3 του Α.Ν. 207/67. 4.Επί των κινηματογράφων (Ε.Κ.Α.) έχουν ανάλογον εφαρμογήν αι διατάξεις του από 15.5.1956 Β.Δ/τος «περί Κανονισμού Θεάτρων Κινηματογράφων κλπ.» (ΦΕΚ 123/Α/15.5.1956), ως τούτο ετροποποιήθη μεταγενεστέρως και ισχύει νυν, αι αναφερόμεναι εις τους κινηματογράφους τους λειτουργούντας εν ανοικτώ χώρω, πλην των διατάξεων των ρυθμιζουσών θέματα άτινα ρυθμίζονται άλλως υπό της παρούσης. Άρθρ.15.-Πάσα παράβασις της παρούσης τιμωρείται, ανεξαρτήτως της επιβολής οιασδήποτε άλλης ποινής, κατά τας διατάξεις του άρθρ. 19 του Ν.Δ. 58/73 «περί μέτρων προς ανάπτυξιν της Κινηματογραφικής Βιομηχανίας και περί αντικαταστάσεως και τροποποιήσεως διατάξεων του Ν.Δ. 4208/61». Άρθρ.16.-Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Άρθρ.2.-1.Υπαίθριος κινηματογράφος δι’ αυτοκίνητα (Ε.Κ.Α.) νοείται ακάλυπτος χώρος σταθμεύσεως άνω των 100 επιβατηγών αυτοκινήτων εις αμφιθεατρικόν σχηματισμόν διαδοχικών ημικυκλίων εστραμμένον προς την οθόνην προβολής κινηματογραφικών ταινιών, οι επιβάται των οποίων παρακολουθούν τας προβαλλομένας ταινίας καθήμενοι εντός τούτων. Σελ. 244,688(β) Τεύχος ΗΙ02 - Σελ. 48 2.Οι ως άνω χώροι δεν δύναται να χρησιμοποιηθούν ως υπαίθριοι σταθμοί αυτοκινήτων κατά την έννοιαν του Ν.Δ. 511/1979 «περί ιδρύσεως και λειτουργίας πρατηρίων υγρών καυσίμων, σταθμών αυτοκινήτων, πλυντηρίων αυτοκινήτων και περί κυκλοφοριακής συνδέσεως εγκαταστάσεων μετά των οδών» και του κατ’ εξουσιοδότησιν τούτου εκδοθέντος Β.Δ. 466/1970, εκτός εάν εχορηγήθη προς τούτο κατά νόμον άδεια και εν πάση περιπτώσει ουχί κατά τας ώρας λειτουργίας του Κινηματογράφου (Ε.Κ.Α.). 3.Ο συνδυασμός παροχής θεάματος μετά φαγητών ή ποτών εις τους εντός των αυτοκινήτων θεατάς δεν στερεί τους τοιούτους χώρους της ιδιότητος του υπαιθρίου κινηματογράφου δι’ αυτοκίνητα (Ε.Κ.Α.). 4.Η εντός κινηματογράφων (Ε.Κ.Α.) ίδρυσις και λειτουργία εστιατορίων ή λοιπών χώρων εστιάσεως ή διασκεδάσεως ακολουθούν τας περί τούτων κειμένας διατάξεις. Άρθρ.3.-1.Θύρα εισόδου είναι η τοιαύτη δι’ ης εισέρχονται εις τον κινηματογράφον (Ε.Κ.Α.) τα αυτοκίνητα, θύρα δε εξόδου ή δι’ ης ταύτα εξέρχονται τούτου. 2.Διάδρομος εισόδου είναι ο μετά την θύραν εισόδου δρομίσκος, δι’ ου εισέρχονται εις τον κινηματογράφον (Ε.Κ.Α.) τα αυτοκίνητα, προκειμένου να κατευθυνθούν εις τας κερκίδας σταθμεύσεως. 3.Διάδρομος εξόδου είναι ο δρομίσκος ο συνδέων τας κερκίδας σταθμεύσεως των αυτοκινήτων μετά της θύρας εξόδου. 4.Περιμετρικός διάδρομος καλείται ο μετά την τελευταίαν από της οθόνης κερκίδαν σταθμεύσεως δρομίσκος, ο συνδέων τους διαδρόμους εισόδου και εξόδου. 5.Διάδρομος σταθμεύσεως είναι ο μεταξύ δύο κερκίδων σταθμεύσεως δρομίσκος. 6.Κερκίς σταθμεύσεως (ράμπα) είναι ο μεταξύ δύο διαδρόμων σχηματιζόμενος ημικυκλικός χώρος επί του οποίου τοποθετούνται εν σειρά τα αυτοκίνητα με εστραμμένον το έμπροσθεν μέρος αυτών προς την οθόνην, από όπου οι εντός των αυτοκινήτων καθήμενοι παρακολουθούν το προβαλλόμενον έργον. 7.Εκδοτήριον εισιτηρίων είναι ο εστεγασμένος χώρος εκδόσεως εισιτηρίων. 8.Ωφέλιμος επιφάνεια κινηματογράφου (Ε.Κ.Α.) καλείται η περιβαλλομένη υπο των διαδρόμου εισόδου, διαδρόμου εξόδου και περιμετρικού διαδρόμου. Δια τον υπολογισμόν της ωφελίμου εις αυτοκίνητα χωρητικότητος έκτασις, συνυπολογιζομένων και των κατά τα ανωτέρω διαδρόμων, κερκιδών και διαδρόμων σταθμεύσεως, ορίζεται εις 25 τ.μ. ανά αυτοκίνητον. 13.Ε.δ.26 Κινηματογραφική Βιομηχανία Άρθρ.4.-1.Η θέσις των κινηματογράφων (Ε.Κ.Α.) δέον να εκλέγηται τοιαύτη ώστε α)να είναι ευχερής η σύνδεσις τούτων μετά των κυρίων οδικών αρτηριών, β)η λειτουργία των να μη επηρεάζη δυσμενώς είτε τα τυχόν υφιστάμενα εν αμέσω γειτνιάσει ή έναντι γηροκομεία και άσυλα εν γένει, είτε την εμφάνισιν της περιοχής και γ)να μη ενοχλή τους εντός των αυτοκινήτων θεατάς το φως και ο θόρυβος διερχομένων αυτοκινήτων. 2.Επί των κινηματογράφων (Ε.Κ.Α.) έχουν εφαρμογήν αι απαγορευτικαί διατάξεις του άρθρ. 9 του από 15.5.1956 Β.Δ/τος (ΦΕΚ 123/Α/17.5.1956) «περί Κανονισμού Θεάτρων-Κινηματογράφων κλπ.» ως αύται ετροποποιήθησαν και ισχύουν νυν. 3.Απαγορεύεται, η ίδρυσις κινηματογράφων (Ε.Κ.Α.) εις απόστασιν ελάσσονα των 100 μέτρων από αποθηκών εκρηκτικών υλών ή 50 μέτρων από αποθηκών ευφλέκτων υλών ή υπεράνω υφισταμένων υπογείων χώρων. 4.Ομοίως απαγορεύεται η εγκατάστασις των εν τη προηγουμένη παραγράφω αναφερομένων αποθηκών και εις απόστασιν ελάσσονα των εν αυτή αναφερομένων αποστάσεων από νομίμως λειτουργούντα κινηματογράφον (Ε.Κ.Α.). ΄Αρθρ.5.-1.Εντός των κινηματογράφων (Ε.Κ.Α.) απαγορεύεται πάσα χρήσις φλογός. Η απαγόρευσις αύτη δεν αφορά τα τυχόν εντός τούτων νομίμως λειτουργούντα μαγειρεία και συναφείς εγκαταστάσεις. 2.Ομοίως απαγορεύεται η εντός των κινηματογράφων (Ε.Κ.Α.) εγκατάστασις και λειτουργία πάσης φύσεως συνεργείου ή ηλεκτρολογικού εργαστηρίου ή πλυντηρίου-λιπαντηρίου αυτοκινήτων ή αντλίας καυσίμων ως και η εν αυταίς φόρτισις συσσωρευτών. 3.Εις καταλλήλους εν τω κινηματογράφω (Ε.Κ.Α.) θέσεις δέον όπως τοποθετώνται αυτόματοι πυροσβεστήρες κόνεως εκτοξευομένης δια διοξειδίου του άνθρακος βάρους γομώσεως εκατοστού 6 χιλιογράμμων τουλάχιστον ή χωρητικότητος δέκα λίτρων τουλάχιστον, αριθμού δε αντιστοίχου προς ένα πυροσβεστήρα ανά δώδεκα αυτοκίνητα χωρητικότητος του κινητογράφου (Ε.Κ.Α.). Άρθρ.6.-1.Προ της θύρας εισόδου και αναλόγως της ωφελίμου επιφανείας του κινηματογράφου (Ε.Κ.Α.), δέον να δημιουργήται ανάλογος θέσις αναμονής, εις τρόπον ώστε να μη προκαλήται ανωμαλία κατά την κίνησιν των οχημάτων προς τα εκδοτήρια εισιτηρίων. 2.Το άνοιγμα πλάτους των θυρών εισόδου και εξόδου δεν δύναται να είναι μικρότερον του πλάτους των διαδρόμων εισόδου και εξόδου. 3.Οι διάδρομοι εισόδου και εξόδου κινηματογράφων (Ε.Κ.Α.) χωρητικότητος μέχρι 300 αυτοκινήτων δεν δύνανται να έχουν πλάτους μικρότερον των 4,00 μ. ή των 7.00 μ. δια χωρητικότητα μέχρι 600 αυτοκινήτων ή των 10,00 μ. δια χωρητικότητα μέχρι 900 αυτοκινήτων ή των 13,00 μ. δια χωρητικότητα μέχρι 1.200 αυτοκινήτων. 4.Ο διάδρομος σταθμεύσεως δέον να φέρη άνοιγμα πλάτους τουλάχιστον 4,00 μέτρων. 5.Το πλάτος της κερκίδος σταθμεύσεως (ράμπα) δεν δύναται να είναι μικρότερον των 4,00 μ. εφ’ όσον επ’ αυτής τοποθετείται μία σειρά αυτοκινήτων ή 8,00 μέτρων εφ’ όσον τοποθετούνται δύο σειραί αυτοκινήτων (διπλή ράμπα). Άρθρ.7.-1.Η περίφραξις ή περιστοίχισις του χώρου εις ον λειτουργεί κινηματογράφος (Ε.Κ.Α.) δέον να γίνηται κατά τοιούτον τρόπον και δια τοιούτου είδους υλικού ώστε εις περίπτωσιν ανάγκης να δύναται ευκόλως να διανοιχθή βιαίως υπό των εν αυτώ αυτοκινήτων. 2.Η κατασκευή του εκδοτηρίου εισιτηρίων διενεργείται κατά τρόπον ώστε αφ’ ενός μεν να συνάδη προς την αρχιτεκτονικήν και αισθητικήν του χώρου και της περιοχής, αφ’ ετέρου δε να προστατεύηται η ζωή των εντός τούτων ευρισκομένων εις περίπτωσιν προσκρούσεως επ’ αυτού αυτοκινήτων ή εξ άλλης αιτίας. 3.Ο αριθμός των εκδοτηρίων εισιτηρίων δέον να είναι αντίστοιχος προς εν εκδοτήριον ανά τριακόσια αυτοκίνητα χωρητικότητος του κινηματογράφου (Ε.Κ.Α.). Άρθρ.8.-1.Ο εντός του κινηματογράφου (Ε.Κ.Α.) χώρος δέον όπως διαμορφούται εις τρόπον ώστε να υφίσταται εις όλην την έκτασιν αποστράγγισιν των ομβρίων υδάτων και να μη προκαλήται κόνις ή πηλός. 2.Η κατασκευή των κερκίδων σταθμεύσεως δέον να είναι τοιαύτη ώστε, αφ’ ενός μεν έκαστος επιβάτης εκάστου αυτοκινήτου να έχη πλήρη ορατότητα επί της οθόνης αφ’ ετέρου δε το έμπροσθεν μέρος εκάστου αυτοκινήτου να είναι υπερυψωμένον κατά τοιούτον τρόπον, ώστε οι των όπισθεν καθισμάτων να έχουν πλήρη ορατότητα επί της οθόνης άνωθεν της σκεπής του έμπροσθεν ευρισκομένου αυτοκινήτου. 3.Αι σειραί των κερκίδων σταθμεύσεως κατασκευάζονται ημικυκλικώς με κέντρον την οθόνην της πρώτης απεχούσης 30 τουλάχιστον μέτρα εξ αυτής. 4.Αι θέσεις των αυτοκινήτων επί των κερκίδων σταθμεύσεως δεν δύναται να επεκτείνωνται πέραν των 45° εκατέρωθεν της διερχομένης δια του κέντρου της οθόνης νοητής καθέτου. Άρθρ.9.-1.Το δια την ηχητικήν κάλυψιν των αυτοκινήτων σύστημα τοποθετείται εντός κιβωτίου συνθέσεως, το οποίον αναρτάται επί σωλήνος 1,00 μ. εκ της επιφανείας του εδάφους, καταλλήλως υποστηριζόμενον. 2.Επί του σωλήνος και εις το άνωθεν μέρος  αυτού, αναρτώνται τα μεγάφωνα με τους ρυθμιστάς  των   εντός   καταλλήλων   κυτίων. Τα   μεγάφωνα (Μετά την σελ. 244,692(γ) Σελ. 244,693 Τεύχος 590 - Σελ. 29 Κινηματογραφική Βιομηχανία 13.Ε.δ.26 δύνανται να απαγκιστρούνται εκ του ιστού (σωλήνος) και να μεταφέρωνται εντός των αυτοκινήτων. 3.Η μεταξύ δύο σωλήνων απόστασις δεν δύναται να είναι μικροτέρα των 5,50 μέτρων. 4.Το κάτω μέρος του κιβωτίου συνδέσεως θα είναι διαφανούς υλικού εντός δε τούτου και προς διευκόλυνσιν των οδηγών και αποφυγήν προσκρούσεων, θα τροφοδοτήται λυχνία 3W κυκλώματος χαμηλής τάσεως, εις τρόπον ώστε να φωτίζηται η βάσις του σωλήνος. 5.Αι εν γένει ηλεκτρολογικαί εγκαταστάσεις ακολουθουν τους περί τούτων ισχύοντας κανονισμούς και κειμένας διατάξεις.